Diari Oficial de la Generalitat Valenciana


Sumari del DOGV 6765, del 02-05-2012 (2012/3960)

Subasta de bien inmueble en Alberic.
------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3960


Organisme emissor
:   Notaria de Pablo Noguera Peñalva

Tipus de document
:   Subhasta

Subasta de bien inmueble en Alberic. [2012/3960]  
Pablo Noguera Peñalva, notari d'Alberic i del Col·legi de València, faig saber que en la meua notaria, situada a Alberic, carrer de la Séquia Reial del Xúquer, número 2-3r, es tramita la venda extrajudicial, conforme a l'article 129 de la Llei Hipotecària, de la finca hipotecada següent:   
Urbana. Casa composta de planta baixa destinada a garatge i habitatge compost de sala-menjador, cuina i lavabo; planta primera destinada a habitatge compost de tres dormitoris dobles, dormitori principal amb bany vinculat i safareig; i planta segona destinada a cambra, situada a Alberic, carrer de la Creu, número divuit, que ocupa una àrea de cent vint-i-cinc metres amb cinquanta decímetres quadrats (125,50 m²), en realitat i segons mesurament cent trenta-un metres quadrats (131 m²). Té una superfície construïda total de dos-cents vuitanta-dos metres amb cinquanta decímetres quadrats (282,50 m²), l'útil de la qual és de dos-cents quaranta-quatre metres amb vuitanta-cinc decímetres quadrats (244,85 m²). Confronta, davant aquest carrer; dreta, casa de Ricardo Doménech; esquerra, la d'Antonio Poquet; i darrere, la de Fulgencio Vicent Aleixandre.   
Consta la seua inscripció en el Registre de la Propietat d'Alberic, en el tom 1122, llibre 273, foli 37, finca registral número 986 d'Alberic.   
  
Títol d'adquisició. Pertany a José Ramón Lorente Navarro i Vanesa Muñoz Gómez, per meitats indivises, la totalitat del ple amb caràcter privatiu, per títol de compravenda, en virtut d'escriptura atorgada a Xàtiva, en data 10 d'agost de 2007, davant el notari Joaquín Casanova Ramis.   
Referència cadastral: 4424834YJ134250001MP.   
Procedeix la subhasta de la finca i, sent aquesta l'habitatge habitual del deutor, se'n fan saber les condicions.   
La realització del valor del bé es durà a terme a través d'una única subhasta, que se celebrarà el dia 5 de juny de 2012 a les 12.00 hores en la meua notaria.   
El tipus de subhasta és de quatre-cents seixanta-nou mil tres-cents vint-i-vuit euros amb vuitanta-sis cèntims (469.328,86 €).   
La documentació i certificació del Registre a les quals es refereixen els articles 236 a) i 236 b) del Reglament Hipotecari poden consultar-se en la notaria de dilluns a dijous de 09.00 a 14.00 h i de 16.00 a 19.00 h, i divendres de 09.00 a 14.00 h. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar en aquesta notaria, prèviament a la subhasta, una quantitat equivalent al trenta per cent (30%) del tipus de la subhasta, mitjançant xec bancari a nom del notari o mitjançant justificació de l'ingrés en el compte de l'entitat Bankia número 2038 6025 57 3580156335.   
Es podran fer postures per escrit en plec tancat, adjuntant-hi el justificant del dipòsit previ, fins al moment de la subhasta.   
Només l'adjudicació a favor del creditor requirent o la rematada a favor d'aquest o d'un creditor posterior podrà fer-se a qualitat de cessió a un tercer.   
La subhasta se subjectarà al procediment següent:   
1. Si es presenten postures per un import igual o superior al 70% del valor pel qual el hagués eixit a subhasta el bé, s'entendrà adjudicada la finca a qui presente la millor postura.   
2. Si la millor postura presentada fóra inferior al 70% del tipus assenyalat per a la subhasta, el deutor podrà presentar, en el termini de deu dies, un tercer que millore la postura oferint una quantitat superior al 70% del valor de taxació o que, encara que siga inferior a aquest import, resulte suficient per aconseguir la satisfacció completa del dret de l'executant.   
3. Transcorregut el termini expressat sense que el deutor del bé realitze el que preveu en el paràgraf anterior, el creditor podrà demanar, dins el terme de cinc dies, l'adjudicació de la finca o finques per import igual o superior al 60% del valor de taxació.   
4. Si el creditor no fera ús d'aquesta facultat, s'entendrà adjudicada la finca a qui haurà presentat la millor postura, sempre que la quantitat que haja ofert supere el 50% del valor de taxació o, sent inferior, cobrisca almenys la quantitat reclamada per tots els conceptes.   
5. Si en l'acte de la subhasta no hi haguera cap postor, el creditor podrà, en el termini de vint dies, demanar l'adjudicació per import igual o superior al 60% del valor de taxació.   
6. Si el creditor no fera ús de la facultat a què es refereix el paràgraf anterior, el notari donarà per acabada l'execució i tancarà i protocolitzarà l'acta, quedant expedita la via judicial que corresponga.   
  
  
Alberic, 13 d'abril de 2012.- El notari.